Afganistānas karš (1979—1989)
Šis raksts ir par Afganistānas karu (1979—1989). Par citām jēdziena Afganistānas karš nozīmēm skatīt nozīmju atdalīšanas lapu. Afganistānas karš (puštu: په افغانستان کې شوروی جګړه‎, persiešu: جنگ شوروی در افغانستان‎) jeb Padomju—afgāņu karš (krievu: Советско-афганская война) bija modžahedu karš pret apvienoto ADR un PSRS karaspēku, kas ilga no 1979. gada decembra līdz 1989. gada februārim, un beidzās ar PSRS Bruņoto spēku izvešanu no Afganistānas. Modžahedi saņēma atbalstu no ASV, Saūda Arābijas, Lielbritānijas, Pakistānas un citām valstīm. Padomju iebrukuma dēļ ASV un virkne Rietumu valstu boikotēja 1980. gada vasaras olimpiskās spēles Maskavā.